./data/phi0914/phi00126/phi0914.phi00126.perseus-lat2.xml
ut in re tam trepida senatu extemplo vocato, P  Cornelius cui Asinae       cognomen erat omnes duces exercitusque ex tota Italia, neque Capuae neque ullius       alterius rei memor, ad urbis praesidium revocabat  Fabius Maximus abscedi a Capua terrerique et circumagi ad nutus       comminationesque Hannibalis flagitiosum ducebat:  qui ad Cannas victor ire tamen ad urbem ausus       non esset, eum a Capua repulsum spem potiundae urbis Romae        cepisse! non ad Romam obsidendam, sed ad Capuae  liberandam obsidionem       ire  Romam cum eo exercitu qui ad urbem esset Iovem foederum       ruptorum ab Hannibale testem deosque alios defensuros esse  has diversas sententias media sententia P  Valerii Flacci vicit, qui       utriusque rei memor imperatoribus qui ad Capuam essent scribendum censuit quid       ad urbem praesidii esset; quantas autem Hannibal copias duceret aut quanto       exercitu ad Capuam obsidendam opus esset, ipsos scire  si ita  Romam e ducibus alter et exercitus pars mitti posset, ut ab reliquo et       duce et exercitu Capua recte obsideretur,        inter se compararent Claudius Fulviusque utri obsidenda Capua, utri ad       prohibendam obsidione patriam Romam veniundum esset  hoc senatus consulto Capuam perlato Q  Fulvius proconsul, cui,       collega ex volnere aegro, redeundum  Romam       erat, e tribus exercitibus milite electo, ad quindecim milia peditum, mille       equites Volturnum traducit  inde cum Hannibalem Latina via iturum satis comperisset, ipse per       Appiae municipia quaeque propter eamearn viam sunt, setiam , Coram, Lavinium praemisit, ut commeatus paratos et in       urbibus haberent et ex agris deviis in viam proferrent, praesidiaque in urbes       contraherent, ut sua cuique res publica in manu esset